《子约日耽内典因赠》
明代·皇甫汸

积雨淹幽径，高云翳远峰。披经诠范绩，就佛礼何颙。

华悴观朝槿，清虚鸣夜蛩。非缘禅悟早，那使宦情慵。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。